
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΡΙΤΟ Αρ. Φύλλου 508 

25 Ιουλίου 2007 


ΥΠΟΥΡΓΕΙΟ ΕΘΝΙΚΗΣ ΠΑΙΔΕΙΑΣ 
ΚΑΙ Θ ΡΗΣΚΕΥΜ ΑΤΩΝ 

Αριθμ. Φ.121/164/42976/52571/Β2 

Έγκριση προκήρυξης θέσης Δ.Ε.Π. του Τμήματος Φι¬ 
λολογίας, του Αριστοτελείου Παν/μίου Θεσσαλονίκης, 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 13 παρ. 1, 14 παρ. 3, 4, 
15 παρ. 2 του ν. 1268/1982 και το άρθρο 6 και 7 § 1 του 
ν. 2083/1992, όπως τροποποιήθηκε με το άρθρο 1 του 
ν. 2454/1997 (ΦΕΚ 7/30.1.1997 τ.Α'). 

2. Τις διατάξεις του άρθρου 1 παρ. 3 και του άρθρου 
2 παρ. 2 του ν. 2517/1997. 

3. Τις διατάξεις του άρθρου 21 του ν. 3549/2007. 

4. Την απόφαση της Γενικής Συνέλευσης Ειδικής Σύν¬ 
θεσης του Τμήματος Φιλολογίας (συν. 108/10.5.2007) του 
Αριστοτελείου Πανεπιστημίου Θεσσαλονίκης. 

5. Τα υπ’ αριθμ. 42183/26.4.2007 και 51084/21.5.2007 
έγγραφα του Αριστοτελείου Πανεπιστημίου Θεσσαλο¬ 
νίκης, αποφασίζουμε: 

Εγκρίνουμε την προκήρυξη της παρακάτω θέσης Δι¬ 
δακτικού Ερευνητικού Προσωπικού (Δ.Ε.Π.) ως εξής: 

ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ 

Σχολή: Φιλοσοφική 

Τμήμα: Φιλολογίας 

Τομέας: Κλασσικών Σπουδών 

- Μία (1) θέση ΔΕΠ στη βαθμίδα του Αναπληρωτή 
Καθηγητή με γνωστικό αντικείμενο «Αρχαία Ελληνική 
Φιλολογία». 

ΔΙΚΑΙΟΛΟΓΗΤΙΚΑ ΥΠΟΒΟΛΗΣ ΥΠΟΨΗΦΙΟΤΗΤΑΣ 

1. Βιογραφικό Σημείωμα. 

2. Αντίγραφο των πτυχίων και των τίτλων σπουδών 
των υποψηφίων. 

3. Αναλυτικό υπόμνημα για τα υποβαλλόμενα πρω¬ 
τότυπα επιστημονικά δημοσιεύματα σε τόσα αντίτυπα, 
όσα είναι τα μέλη του εκλεκτορικού σώματος και τα 
μέλη της γενικής συνέλευσης που ανήκουν στις ίδιες 
βαθμίδες με τα μέλη του εκλεκτορικού σώματος όπως 
αυτά ορίζονται από το αντίστοιχο τμήμα. 

4. Πιστοποιητικό Υγείας από Πρωτοβάθμια Υγειονο¬ 
μική Επιτροπή. 


5. Προκειμένου για πολίτες κρατών - μελών της Ευ¬ 
ρωπαϊκής Ένωσης, υποβάλλεται πιστοποιητικό της αρ¬ 
μόδιας αρχής του κράτους, την ιθαγένεια του οποίου 
έχει ο υποψήφιος. 

Τα δικαιολογητικά με στοιχεία 4,5 θα κατατεθούν από 
τους υποψηφίους το αργότερο μέχρι την ημερομηνία 
διεξαγωγής της σχετικής διαδικασίας εκλογής. 

Το πιστοποιητικό του αρμόδιου Δημάρχου ή προέδρου 
Κοινότητας στο οποίο θα αναγράφεται ο τρόπος και ο 
χρόνος αποκτήσεως της Ελληνικής Ιθαγένειας, καθώς και 
το αντίγραφο ποινικού μητρώου δικαστικής χρήσης, θα 
αναζητηθούν αυτεπαγγέλτως από την υπηρεσία που θα 
προβεί στην έκδοση της τελικής πράξης διορισμού. 

Οι υποψήφιοι πρέπει να έχουν εκπληρώσει τις στρατι¬ 
ωτικές τους υποχρεώσεις ή να μην υπέχουν χρηματική 
υποχρέωση για αυτές ή να έχουν απαλλαγεί νόμιμα από 
αυτές κατά το χρόνο έκδοσης της πρυτανικής πράξης 
διορισμού τους. Για το λόγο αυτό υποχρεούνται να κα¬ 
ταθέσουν πριν το διορισμό τους πιστοποιητικό τύπου 
Α' του αρμόδιου στρατολογικού γραφείου. 

Με υπεύθυνη δήλωση του ν. 1599/1986 οι υποψήφιοι που 
δεν έχουν εκπληρώσει τις στρατιωτικές τους υποχρεώ¬ 
σεις ή δεν έχουν απαλλαγεί νόμιμα από αυτές κατά το 
χρόνο υποβολής της υποψηφιότητάς τους, δεσμεύονται 
ότι θα προσκομίσουν τα σχετικά δικαιολογητικά πριν 
την έκδοση της πρυτανικής πράξης διορισμού τους. 

Το κώλυμα της μη εκπλήρωσης των στρατιωτικών 
υποχρεώσεων δεν ισχύει για πολίτες κράτους - μέλους 
της Ευρωπαϊκής Ένωσης, στο οποίο δεν προβλέπεται 
όμοιο κώλυμα διορισμού. 

Οι ανωτέρω πολίτες οφείλουν να υποβάλουν, εκτός 
των πιο πάνω δικαιολογητικών και πτυχίο ή μεταπτυχι¬ 
ακό τίτλο σπουδών Ελληνικού Α.Ε.Ι. ή απολυτήριο Ελλη¬ 
νικού Λυκείου ή εξαταξίου Γυμνασίου ή πιστοποιητικό 
ελληνομάθειας Δ' επιπέδου από το Κέντρο Ελληνικής 
Γλώσσας, από το οποίο θα αποδεικνύεται η πλήρης 
γνώση και άνετη χρήση της Ελληνικής γλώσσας. 

Η προκαλούμενη δαπάνη, της οποίας το ύψος δεν 
μπορεί να προσδιοριστεί, θα καλυφθεί από πιστώσεις 
του Υπουργείου Οικονομίας και Οικονομικών (Ειδ. Φορέα 
23-200 ΚΑΕ 5113). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΡΙΤΟ) 


Αριθμ. Φ.121/3/24574/Β2 

Έγκριση προκήρυξης θέσης Δ.Ε.Π. του Τμήματος Εικα¬ 
στικών Τεχνών, της Ανωτάτης Σχολής Καλών Τε¬ 
χνών. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 13 παρ. 1, 14 παρ. 3, 4, 
15 παρ. 2 του ν. 1268/1982 και το άρθρο 6 και 7 § 1 του 
ν. 2083/1992, όπως τροποποιήθηκε με το άρθρο 1 του 
ν. 2454/1997 (ΦΕΚ 7/30.1.1997 τ. Α'). 

2. Τις διατάξεις του άρθρου 1 παρ. 2 και άρθρου 2 παρ. 
1 του ν. 2517/1997. 

3. Την απόφαση της Γενικής Συνέλευσης του Τμήμα¬ 
τος Εικαστικών Τεχνών (συν. 28.11.2006) της Ανωτάτης 
Σχολής Καλών Τεχνών. 

4. Το υπ’ αριθμ. 552/5.2.2007 έγγραφο της Ανωτάτης 
Σχολής Καλών Τεχνών, αποφασίζουμε: 

Εγκρίνουμε την προκήρυξη της παρακάτω θέσης Δι¬ 
δακτικού Ερευνητικού Προσωπικού (Δ.Ε.Π.) ως εξής: 

ΑΝΩΤΑΤΗ ΣΧΟΛΗ ΚΑΛΩΝ ΤΕΧΝΩΝ 

Τ μήμα: Εικαστικών Τ εχνών 

Τομέας: Χαρακτικής 

- Μία (1) θέση ΔΕΠ στη βαθμίδα του Επίκουρου Καθη¬ 
γητή, με γνωστικό αντικείμενο «Χαρακτική». 

ΔΙΚΑΙΟΛΟΓΗΤΙΚΑ ΥΠΟΒΟΛΗΣ ΥΠΟΨΗΦΙΟΤΗΤΑΣ 

1. Βιογραφικό Σημείωμα. 

2. Αντίγραφο των πτυχίων και των τίτλων σπουδών 
των υποψηφίων. 

3. Αναλυτικό υπόμνημα για τα υποβαλλόμενα πρω¬ 
τότυπα επιστημονικά δημοσιεύματα σε τόσα αντίτυπα, 
όσα είναι τα μέλη του εκλεκτορικού σώματος και τα 
μέλη της γενικής συνέλευσης που ανήκουν στις ίδιες 
βαθμίδες με τα μέλη του εκλεκτορικού σώματος όπως 
αυτά ορίζονται από το αντίστοιχο τμήμα. 

4. Πιστοποιητικό του αρμόδιου Δημάρχου ή προέδρου 
Κοινότητας στο οποίο θα αναγράφεται ο τρόπος και ο 
χρόνος αποκτήσεως της Ελληνικής Ιθαγένειας. 

Προκειμένου για πολίτες κρατών - μελών της Ευρω- 
παϊκής'Ενωσης, πιστοποιητικό της αρμόδιας αρχής του 
κράτους την ιθαγένεια του οποίου έχει ο υποψήφιος. 

5. Πιστοποιητικό Υγείας από Πρωτοβάθμια Υγειονομική 
Επιτροπή. 

Τα δικαιολογητικά με στοιχεία 4,5 θα κατατεθούν από 
τους υποψηφίους το αργότερο μέχρι την ημερομηνία 
διεξαγωγής της σχετικής διαδικασίας εκλογής. 

Η καταφατική ή αρνητική δήλωση, που αντικατέστησε 
το αντίγραφο ποινικού μητρώου δικαστικής χρήσης, θα 
αναζητηθεί αυτεπαγγέλτως από την υπηρεσία που θα 
προβεί στην έκδοση της τελικής πράξης διορισμού. 

Οι υποψήφιοι πρέπει να έχουν εκπληρώσει τις στρατι¬ 
ωτικές τους υποχρεώσεις ή να μην υπέχουν χρηματική 
υποχρέωση για αυτές ή να έχουν απαλλαγεί νόμιμα από 
αυτές κατά το χρόνο έκδοσης της πρυτανικής πράξης 
διορισμού τους. Για το λόγο αυτό υποχρεούνται να κα¬ 
ταθέσουν πριν το διορισμό τους πιστοποιητικό τύπου 
Α' του αρμόδιου στρατολογικού γραφείου. 

Με υπεύθυνη δήλωση του ν. 1599/1986 οι υποψήφιοι που 
δεν έχουν εκπληρώσει τις στρατιωτικές τους υποχρεώ¬ 
σεις ή δεν έχουν απαλλαγεί νόμιμα από αυτές κατά το 
χρόνο υποβολής της υποψηφιότητάς τους, δεσμεύονται 
ότι θα προσκομίσουν τα σχετικά δικαιολογητικά πριν 
την έκδοση της πρυτανικής πράξης διορισμού τους. 


Το κώλυμα της μη εκπλήρωσης των στρατιωτικών 
υποχρεώσεων δεν ισχύει για πολίτες κράτους - μέλους 
της Ευρωπαϊκής Ένωσης, στο οποίο δεν προβλέπεται 
όμοιο κώλυμα διορισμού. 

Οι ανωτέρω πολίτες οφείλουν να υποβάλουν, εκτός 
των πιο πάνω δικαιολογητικών και πτυχίο ή μεταπτυχι¬ 
ακό τίτλο σπουδών Ελληνικού Α.Ε.Ι. ή απολυτήριο Ελλη¬ 
νικού Λυκείου ή εξαταξίου Γυμνασίου ή πιστοποιητικό 
ελληνομάθειας Δ' επιπέδου από το Κέντρο Ελληνικής 
Γλώσσας, από το οποίο θα αποδεικνύεται η πλήρης 
γνώση και άνετη χρήση της Ελληνικής γλώσσας. 

Η προκαλούμενη δαπάνη, της οποίας το ύψος δεν 
μπορεί να προσδιοριστεί, θα καλυφθεί από πιστώσεις 
του Υπουργείου Οικονομίας και Οικονομικών (Ειδ. Φορέα 
23-200 ΚΑΕ 5113). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. Φ16/6867/Ε5 

Έγκριση προκήρυξης θέσης Ε.Π. του Τμήματος 
Λογιστικής του ΤΕΙ Πάτρας. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Τ ου άρθρου 15 του ν. 1404/1983 (ΦΕΚ 173 τ. Α'), όπως 
αντικαταστάθηκε με το άρθρο 2 του ν. 2916/2001 (ΦΕΚ 
114 τ. Α'), συμπληρώθηκε με το άρθρο 3 του ν. 3027/2002 
(ΦΕΚ 152 τ. Α') και τροποποιήθηκε με το άρθρο 8 του ν. 
3404/2005 (ΦΕΚ 260 τ. Α'). 

β. Του άρθρου 16 του ν. 1404/1983 (ΦΕΚ 173 τ. Α'), όπως 
αντικαταστάθηκε με το άρθρο 3 του ν. 2916/2001 (ΦΕΚ 
114 τ. Α') συμπληρώθηκε με το άρθρο 3 του ν. 3027/2002 
(ΦΕΚ 152 τ. Α') και τροποποιήθηκε με το άρθρο 24 του 
ν. 3549/2007 (ΦΕΚ 69 τ. Α'). 

γ. Του ν. 2431/1996 (ΦΕΚ 175 τ. Α') «Διορισμός ή πρό¬ 
σληψη πολιτών της Ευρωπαϊκής Ένωσης στη Δημόσια 
Διοίκηση». 

δ. Του π.δ. 134/1999 (ΦΕΚ 132 τ.Α') «Διορισμός ή πρό¬ 
σληψη πολιτών της Ευρωπαϊκής Ένωσης στα Ανώτα¬ 
τα Εκπαιδευτικά Ιδρύματα, Τεχνολογικά Εκπαιδευτικά 
Ιδρύματα και λοιπά Νομικά Πρόσωπα Δημοσίου Δικαίου 
και Δημόσιες Υπηρεσίες του χώρου Τριτοβάθμιας Εκ¬ 
παίδευσης αρμοδιότητας του ΥΠΕΠΘ». 

2. Την υπ’ αριθμ. 37876/ΣΤ5/26.4.2004 (ΦΕΚ 608 τ. Β') 
απόφαση του Πρωθυπουργού και της υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων. 

3. Το υπ’ αριθμ. Φ. 13/40923/Ε5/19.4.2006 έγγραφο του 
ΥΠΕΠΘ. 

4. Την υπ’ αριθμ. 14/28.11.2006 απόφαση του Συμβουλίου 
του Τμήματος Λογιστικής του ΤΕΙ Πάτρας. 

5. Το υπ’ αριθμ. 14496π.ε./9.1.2007 έγγραφο του ΤΕΙ 
Πάτρας, αποφασίζουμε: 

Εγκρίνουμε την προκήρυξη της παρακάτω θέσης Εκ¬ 
παιδευτικού Προσωπικού (Ε.Π.) του Τ.Ε.Ι. Πάτρας, ως 
εξής: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΡΙΤΟ) 

ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ 
ΤΜΗΜΑ ΛΟΓΙΣΤΙΚΗΣ 
ΤΟΜΕΑΣ ΛΟΓΙΣΤΙΚΩΝ ΜΑΘΗΜΑΤΩΝ 

Μιας (1) θέσης βαθμίδας Επίκουρου Καθηγητή με γνω¬ 
στικό αντικείμενο «Χρηματοοικονομική Λογιστική». 

ΔΙΚΑΙΟΛΟΓΗΤΙΚΑ ΥΠΟΒΟΛΗΣ ΥΠΟΨΗΦΙΟΤΗΤΑΣ 

1. Αίτηση. 

2. Βιογραφικό σημείωμα σε τρία (3) τουλάχιστον 
αντίγραφα, με συνοπτική ανάλυση των επιστημονικών 
εργασιών τους. 

3. Αντίγραφα των πτυχίων και των τίτλων Σπουδών 
των υποψηφίων. 

4. Γενικά κάθε στοιχείο (Βιβλία, δημοσιεύσεις, πιστο¬ 
ποιητικά προϋπηρεσίας, επαγγελματικής δραστηριότη¬ 
τας, πιστοποιητικό ξένης γλώσσας, κτλ) που να αποδει- 
κνύει τα προσόντα του υποψηφίου. 

5. Πιστοποιητικό του αρμόδιου Δημάρχου ή Προέδρου 
Κοινότητας στο οποίο θα αναγράφεται ο τρόπος και ο 
χρόνος απόκτησης της Ελληνικής ιθαγένειας. Προκειμέ- 
νου για πολίτες κρατών - μελών της Ευρωπαϊκής Ένω¬ 
σης, πιστοποιητικό της αρμόδιας αρχής του κράτους 
την ιθαγένεια του οποίου έχει ο υποψήφιος. 

6. Πιστοποιητικό τύπου Α' του αρμοδίου Στρατο¬ 
λογικού Γραφείου από το οποίο να προκύπτει ότι ο 
ενδιαφερόμενος δεν έχει στρατολογική ή χρηματική 
υποχρέωση. Με υπεύθυνη δήλωση του ν. 1599/1986 οι 
υποψήφιοι που δεν έχουν εκπληρώσει τις στρατιωτικές 
τους υποχρεώσεις ή δεν έχουν απαλλαγεί νόμιμα από 
αυτές κατά το χρόνο υποβολής της υποψηφιότητάς 
τους, δεσμεύονται ότι θα προσκομίσουν τα σχετικά δι- 
καιολογητικά πριν την έκδοση της πράξης διορισμού 
τους. Το κώλυμα της μη εκπλήρωσης των στρατιωτικών 
υποχρεώσεων δεν ισχύει για πολίτες κράτους - μέλους 
της Ευρωπαϊκής Ένωσης, για τους οποίους δεν προβλέ- 
πεται όμοιο κώλυμα διορισμού. 

7. Αντίγραφο ποινικού μητρώου γενικής χρήσης που 
θα αναζητηθεί αυτεπάγγελτα από την Υπηρεσία μας 
πριν από την ορκωμοσία, σύμφωνα με την υπ’ αριθμ. ΔΙ- 
ΑΔΠ/Α/22863/16.10.2006 (ΦΕΚ 1551/23.10.2006 τ. Β') κοινή 
υπουργική απόφαση. 

8. Πιστοποιητικό Υγείας και φυσικής καταλληλότητας 
από Πρωτοβάθμια Υγειονομική Επιτροπή, που τους επι¬ 
τρέπει να ασκούν τα καθήκοντα της αντίστοιχης θέσης. 

9. Υπεύθυνη δήλωση του ν. 1599/1986, ότι δεν κατέχει 
άλλη θέση και δεν έχει άλλη απασχόληση στον ευρύ¬ 
τερο Δημόσιο ή Ιδιωτικό Τομέα. 

Τα δικαιολογητικά με στοιχεία 8 και 9 θα κατατεθούν 
από τους υποψήφιους οι οποίοι θα εκλεγούν σε θέσεις 
Ε.Π. κατά την ημέρα της ορκωμοσίας τους. 

Οι πολίτες των κρατών - μελών της Ευρωπαϊκής 
Ένωσης οφείλουν να υποβάλουν εκτός των ανωτέρω 
δικαιολογητικών και πτυχίο ή μεταπτυχιακό τίτλο σπου¬ 
δών Ελληνικού Α.Ε.Ι. ή απολυτήριο Ελληνικού Λυκείου 
ή εξαταξίου Γυμνασίου ή πιστοποιητικό ελληνομάθειας 
Δ' επιπέδου από το Κέντρο Ελληνικής γλώσσας, από 
το οποίο θα αποδεικνύεται η πλήρης γνώση και άνετη 
χρήση της Ελληνικής γλώσσας. 

Μέσα σε αποκλειστική προθεσμία τριάντα (30) ημερών 
από την επόμενη της ημερομηνίας της τελευταίας δημο¬ 
σίευσης στον ημερήσιο τύπο, υποβάλλονται στη Γραμ- 
ματεία του Τμήματος οι αιτήσεις των υποψηφίων μαζί 
με όλα τα αναγκαία για την κρίση δικαιολογητικά. 

Τα δικαιολογητικά πρέπει να φέρουν αρίθμηση, να 
είναι τοποθετημένα μέσα σε ειδικό φάκελο και να συ¬ 


νοδεύονται από πλήρες βιογραφικό σημείωμα, συνο¬ 
πτική ανάλυση του επιστημονικού τους έργου σε τρία 
(3) αντίτυπα, καθώς και πίνακα των υποβαλλόμενων 
δικαιολογητικών. Τα δικαιολογητικά πρέπει να είναι 
θεωρημένα επίσημα από τις αρχές που τα εξέδωσαν. 
Το αυτό ισχύει και για τα ξενόγλωσσα δικαιολογητικά 
τα οποία πρέπει να συνοδεύονται από νόμιμες μετα¬ 
φράσεις. Οι τίτλοι σπουδών του εξωτερικού πρέπει να 
συνοδεύονται από πράξη ή βεβαίωση του οικείου ορ¬ 
γάνου με την οποία αναγνωρίζονται ως ισότιμοι προς 
τους τίτλους που απονέμονται από τα εκπαιδευτικά 
ιδρύματα της ημεδαπής. 

Συμπλήρωση των δικαιολογητικών της προκήρυξης μετά 
την κατάθεση και πρωτοκόλληση των αιτήσεων υποψηφι¬ 
ότητας, επιτρέπεται μόνο αν πρόκειται για διασαφηνιστικά 
στοιχεία που ζητήθηκαν συμπληρωματικά από την οικεία 
εισηγητική επιτροπή ή το εκλεκτορικό σώμα και αφορούν 
σε δικαιολογητικά που κατατέθηκαν εμπρόθεσμα. 

Η προκαλούμενη δαπάνη, το ύψος της οποίας δεν μπορεί 
να προσδιορισθεί, θα βαρύνει τον προϋπολογισμό του οι¬ 
κονομικού έτους 2007, στον οποίο υπάρχει η σχετική πρό¬ 
βλεψη πίστωσης, σύμφωνα με το υπ’ αριθμ. 2/68205/5.1.2005 
έγγραφο του Γ ενικού Λογιστηρίου του Κράτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2007 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. Φ16/126906α.π.ε/Ε5 

Έγκριση προκήρυξης θέσης Ε.Π. του Τμήματος 
Διοίκησης Επιχειρήσεων του ΤΕΙ Λάρισας. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρου 15 του ν. 1404/1983 (ΦΕΚ 173 τ. Α'), 
όπως αντικαταστάθηκε με το άρθρο 2 του ν. 2916/2001 
(ΦΕΚ 114 τ. Α'), συμπληρώθηκε με το άρθρο 3 του 
ν. 3027/2002 (ΦΕΚ 152 τ. Α') και τροποποιήθηκε με το 
άρθρο 8 του ν. 3404/2005 (ΦΕΚ 260 τ. Α'). 

β. Του άρθρου 16 του ν. 1404/1983 (ΦΕΚ 173 τ. Α'), 
όπως αντικαταστάθηκε με το άρθρο 3 του ν. 2916/2001 
(ΦΕΚ 114 τ. Α') συμπληρώθηκε με το άρθρο 3 του 
ν. 3027/2002 (ΦΕΚ 152 τ. Α') και τροποποιήθηκε με το 
άρθρο 24 του ν. 3549/2007 (ΦΕΚ 69 τ. Α'). 

γ. Του ν. 2431/1996 (ΦΕΚ 175 τ. Α') «Διορισμός ή πρό¬ 
σληψη πολιτών της Ευρωπαϊκής Ένωσης στη Δημόσια 
Διοίκηση». 

δ. Του π.δ. 134/1999 (ΦΕΚ 132 τ. Α') «Διορισμός ή πρό¬ 
σληψη πολιτών της Ευρωπαϊκής Ένωσης στα Ανώτα¬ 
τα Εκπαιδευτικά Ιδρύματα, Τεχνολογικά Εκπαιδευτικά 
Ιδρύματα και λοιπά Νομικά Πρόσωπα Δημοσίου Δικαίου 
και Δημόσιες Υπηρεσίες του χώρου Τριτοβάθμιας Εκ¬ 
παίδευσης αρμοδιότητας του ΥΠΕΠΘ». 

2. Την υπ’ αριθμ. 37876/ΣΤ5/26.4.2004 (ΦΕΚ 608 τ. Β') 
απόφαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

3. Τα υπ’ αριθμ. Φ1/72829/Ε5/18.9.2006, Φ1/72831/Ε5/ 
18.8.2006 και Φ1/72803/Ε5/18.9.2006 έγγραφα του ΥΠΕ¬ 
ΠΘ. 

4. Την υπ’ αριθμ. 453/9.10.2006 απόφαση του Συμβουλίου 
του Τμήματος Διοίκησης Επιχειρήσεων του ΤΕΙ Λάρισας. 

5. Το υπ’ αριθμ. 7932/21.11.2006 έγγραφο του ΤΕΙ Λά¬ 
ρισας, αποφασίζουμε: 

Εγκρίνουμε την προκήρυξη των παρακάτω θέσεων 
Εκπαιδευτικού Προσωπικού (Ε.Π.) του Τ.Ε.Ι. Λάρισας ως 
εξής: 

ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ 
ΤΜΗΜΑ ΔΙΟΙΚΗΣΗΣ ΕΠΙΧΕΙΡΗΣΕΩΝ 

1. ΤΟΜΕΑΣ ΟΙΚΟΝΟΜΙΚΩΝ ΚΑΙ ΔΙΚΑΙΟΥ 

Μιας (1) θέσης βαθμίδας Επίκουρου Καθηγητή με γνω¬ 
στικό αντικείμενο «Αρχές Οικονομικής». 

Μιας (1) θέσης βαθμίδας Επίκουρου Καθηγητή με γνω¬ 
στικό αντικείμενο «Χρηματοοικονομικά». 

2. ΤΟΜΕΑΣ ΜΑΘΗΜΑΤΙΚΩΝ-ΠΛΗΡΟΦΟΡΙΚΗΣ ΚΑΙ 
ΕΠΙΧ/ΚΗΣ ΕΡΕΥΝΑΣ» 

Μιας (1) θέσης βαθμίδας Επίκουρου Καθηγητή με γνω¬ 
στικό αντικείμενο «ΕπιχειρησιακήΈρευνα». 

ΔΙΚΑΙΟΛΟΓΗΤΙΚΑ ΥΠΟΒΟΛΗΣ ΥΠΟΨΗΦΙΟΤΗΤΑΣ 

1. Αίτηση. 

2. Βιογραφικό σημείωμα σε τρία (3) τουλάχιστον 
αντίγραφα, με συνοπτική ανάλυση των επιστημονικών 
εργασιών τους. 

3. Αντίγραφα των πτυχίων και των τίτλων Σπουδών 
των υποψηφίων. 

4. Γενικά κάθε στοιχείο (Βιβλία, δημοσιεύσεις, πιστο¬ 
ποιητικά προϋπηρεσίας, επαγγελματικής δραστηριότη¬ 
τας, πιστοποιητικό ξένης γλώσσας, κτλ) που να αποδει- 
κνύει τα προσόντα του υποψηφίου. 

5. Πιστοποιητικό του αρμόδιου Δημάρχου ή Προέδρου 
Κοινότητας στο οποίο θα αναγράφεται ο τρόπος και ο 
χρόνος απόκτησης της Ελληνικής ιθαγένειας. Προκειμέ- 
νου για πολίτες κρατών - μελών της Ευρωπαϊκής Ένω¬ 
σης, πιστοποιητικό της αρμόδιας αρχής του κράτους 
την ιθαγένεια του οποίου έχει ο υποψήφιος. 

6. Πιστοποιητικό τύπου Α' του αρμοδίου Στρατο¬ 
λογικού Γραφείου από το οποίο να προκύπτει ότι ο 
ενδιαφερόμενος δεν έχει στρατολογική ή χρηματική 
υποχρέωση. 

Με υπεύθυνη δήλωση του ν. 1599/1986 οι υποψήφιοι 
που δεν έχουν εκπληρώσει τις στρατιωτικές τους υπο¬ 
χρεώσεις ή δεν έχουν απαλλαγεί νόμιμα από αυτές κατά 
το χρόνο υποβολής της υποψηφιότητάς τους, δεσμεύ¬ 
ονται ότι θα προσκομίσουν τα σχετικά δικαιολογητικά 
πριν την έκδοση της πράξης διορισμού τους. 

Το κώλυμα της μη εκπλήρωσης των στρατιωτικών 
υποχρεώσεων δεν ισχύει για πολίτες κράτους - μέλους 
της Ευρωπαϊκής Ένωσης, για τους οποίους δεν προβλέ- 
πεται όμοιο κώλυμα διορισμού. 

7. Αντίγραφο ποινικού μητρώου γενικής χρήσης που 
θα αναζητηθεί αυτεπάγγελτα από την Υπηρεσία μας 
πριν από την ορκωμοσία, σύμφωνα με την υπ’ αριθμ. ΔΙ- 
ΑΔΠ/Α/22863/16.10.2006 (ΦΕΚ 1551/23.10.2006 τ. Β') κοινή 
υπουργική απόφαση. 

8. Πιστοποιητικό Υγείας και φυσικής καταλληλότη¬ 
τας από Πρωτοβάθμια Υγειονομική Επιτροπή, που τους 
επιτρέπει να ασκούν τα καθήκοντα της αντίστοιχης 
θέσης. 

9. Υπεύθυνη δήλωση του ν. 1599/1986, ότι δεν κατέχει 
άλλη θέση και δεν έχει άλλη απασχόληση στον ευρύ¬ 
τερο Δημόσιο ή Ιδιωτικό Τομέα. 

Τα δικαιολογητικά με στοιχεία 8 και 9 θα κατατεθούν 
από τους υποψήφιους οι οποίοι θα εκλεγούν σε θέσεις 
Ε.Π. κατά την ημέρα της ορκωμοσίας τους. 


Οι πολίτες των κρατών - μελών της Ευρωπαϊκής 
Ένωσης οφείλουν να υποβάλουν εκτός των ανωτέρω 
δικαιολογητικών και πτυχίο ή μεταπτυχιακό τίτλο σπου¬ 
δών Ελληνικού Α.Ε.Ι. ή απολυτήριο Ελληνικού Λυκείου 
ή εξαταξίου Γυμνασίου ή πιστοποιητικό ελληνομάθειας 
Δ' επιπέδου από το Κέντρο Ελληνικής γλώσσας, από 
το οποίο θα αποδεικνύεται η πλήρης γνώση και άνετη 
χρήση της Ελληνικής γλώσσας. 

Μέσα σε αποκλειστική προθεσμία τριάντα (30) ημερών 
από την επόμενη της ημερομηνίας της τελευταίας δημο¬ 
σίευσης στον ημερήσιο τύπο, υποβάλλονται στη Γραμ- 
ματεία του Τμήματος οι αιτήσεις των υποψηφίων μαζί 
με όλα τα αναγκαία για την κρίση δικαιολογητικά. 

Τα δικαιολογητικά πρέπει να φέρουν αρίθμηση, να 
είναι τοποθετημένα μέσα σε ειδικό φάκελο και να συ¬ 
νοδεύονται από πλήρες βιογραφικό σημείωμα, συνο¬ 
πτική ανάλυση του επιστημονικού τους έργου σε τρία 
(3) αντίτυπα, καθώς και πίνακα των υποβαλλόμενων 
δικαιολογητικών. 

Τα δικαιολογητικά πρέπει να είναι θεωρημένα επίσημα 
από τις αρχές που τα εξέδωσαν. Το αυτό ισχύει και για 
τα ξενόγλωσσα δικαιολογητικά τα οποία πρέπει να συ¬ 
νοδεύονται από νόμιμες μεταφράσεις. Οι τίτλοι σπουδών 
του εξωτερικού πρέπει να συνοδεύονται από πράξη ή 
βεβαίωση του οικείου οργάνου με την οποία αναγνωρί¬ 
ζονται ως ισότιμοι προς τους τίτλους που απονέμονται 
από τα εκπαιδευτικά ιδρύματα της ημεδαπής. 

Συμπλήρωση των δικαιολογητικών της προκήρυξης 
μετά την κατάθεση και πρωτοκόλληση των αιτήσεων 
υποψηφιότητας, επιτρέπεται μόνο αν πρόκειται για δια- 
σαφηνιστικά στοιχεία που ζητήθηκαν συμπληρωματικά 
από την οικεία εισηγητική επιτροπή ή το εκλεκτορικό 
σώμα και αφορούν σε δικαιολογητικά που κατατέθηκαν 
εμπρόθεσμα. 

Η προκαλούμενη δαπάνη, το ύψος της οποίας δεν 
μπορεί να προσδιορισθεί, θα βαρύνει τον προϋπολογι¬ 
σμό του οικονομικού έτους 2007, στον οποίο υπάρχει η 
σχετική πρόβλεψη πίστωσης, σύμφωνα με το υπ’ αριθμ. 
2/68205/5.1.2005 έγγραφο του Γενικού Λογιστηρίου του 
Κράτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2007 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Περίληψη της υπ’ αριθμ. 14/2007 απόφασης του 
Πειθαρχικού Συμβουλίου. 

ΤΟ ΠΕΙΘΑΡΧΙΚΟ ΣΥΜΒΟΥΛΙΟ 
ΤΩΝ ΜΕΛΩΝ ΤΟΥ Δ.Ε.Π. ΤΩΝ Α.Ε.Ι. 

Το Πειθαρχικό Συμβούλιο των μελών του Δ.Ε.Π. 
των Ανωτάτων Εκπαιδευτικών Ιδρυμάτων (άρθρο 2 
ν. 249/1976, άρθρο 79 παρ. 6 ν. 1566/1985 και άρθρο 2 
ν. 2233/1994), αποτελούμενο από τους Παναγιώτη Ν. 
Φλώρο, Αντιπρόεδρο του Συμβουλίου της Επικράτειας, 
ως Πρόεδρο (ο Πρόεδρος του Συμβουλίου της Επικρά¬ 
τειας και οι αρχαιότεροι Αντιπρόεδροι είχαν κώλυμα), 
Νικόλαο Αγγελάρα, Αντιπρόεδρο του Ελεγκτικού Συ¬ 
νεδρίου (ο Πρόεδρος του Ελεγκτικού Συνεδρίου και οι 
αρχαιότεροι Αντιπρόεδροι είχαν κώλυμα), Σπυρίδωνα 
Κολυβά, Αντιπρόεδρο του Αρείου Πάγου (ο Πρόεδρος 
του Αρείου Πάγου και οι αρχαιότεροι Αντιπρόεδροι εί- 

χαν κώλυμα), Γεώργιο Βενιέρη, Πρύτανη του Οικονομικού 
Πανεπιστημίου Αθηνών (ο Κ. Μουτζούρης, Πρύτανης του 
Εθνικού Μετσόβιου Πολυτεχνείου, τακτικό μέλος, είχε 
κώλυμα) και Ιωσήφ Παπαματθαιάκη, Αντιπρύτανη του 
Πανεπιστημίου Κρήτης, ως μέλη. 

Συνήλθε σε δημόσια συνεδρίαση στις 21 Μάίου 2007, 
ημέρα Δευτέρα και ώρα 18:00, στο κατάστημα του Συμ¬ 
βουλίου της Επικράτειας, με παρούσα την αναπληρωτή 
Γραμματέα του Ευαγγελία Κουμεντέρη, Προϊσταμένη 
της Γραμματείας του Α' Τμήματος του Συμβουλίου της 
Επικράτειας (ο Γραμματέας του Συμβουλίου Βασίλειος 
Μανωλόπουλος, Προϊστάμενος της Γραμματείας του 
Συμβουλίου της Επικράτειας, είχε κώλυμα). Αντικείμε¬ 
νο της συνεδρίασης ήταν η εκδίκαση, μετά την 7/2007 
απόφασή του, της πειθαρχικής αγωγής που έχει ασκηθεί 
από τον Πρύτανη του Πανεπιστημίου Κρήτης κατά της 
Λέκτορος του Τμήματος Ψυχολογίας του Πανεπιστη¬ 
μίου αυτού Διονυσίας Βαλλιανάτου, η οποία κλήθηκε 
νόμιμα και παραστάθηκε αυτοπροσώπως. Τα πειθαρχι¬ 
κά παραπτώματα για τα οποία εγκαλείται η πιο πάνω 
λέκτορας περιγράφονται στο με αριθμό ΕΠ39/14.4.2006 
παραπεμπτήριο έγγραφο του Πρύτανη του Πανεπιστη¬ 
μίου Κρήτης. 

Αφού 1. άκουσε α) τον Εισηγητή της υποθέσεως Σπυρί¬ 
δωνα Κολυβά, Αντιπρόεδρο του Αρείου Πάγου, ο οποίος 
διάβασε την πειθαρχική αγωγή και την απόφαση 7/2007 
του Συμβουλίου τούτου β) την εγκαλούμενη η οποία 
αντέκρουσε το κατηγορητήριο (βλ. ταυτάριθμο πρακτικό 
συνεδριάσεως) και 2. μελέτησε όλα τα στοιχεία. 

Σκέφθηκε κατά το νόμο: 

Το Συμβούλιο, αφού εκτίμησε όλα τα στοιχεία του 
φακέλλου που σχηματίστηκε, το από 21.5.2007, απολο¬ 
γητικό υπόμνημα της εγκαλούμενης και όσα προφορι- 
κώς ανέπτυξε, που περιλαμβάνονται στο πρακτικό της 
συνεδριάσεως, καθώς και τα έγγραφα που η ίδια προσε- 
κόμισε, ύστερα από διαλογική συζήτηση των μελών του, 
δέχθηκε ότι η εγκαλούμενη, η οποία είναι λέκτορας του 
Τμήματος Ψυχολογίας της Σχολής Κοινωνικών Επιστη¬ 
μών του Πανεπιστημίου Κρήτης τέλεσε της ακόλουθες 
πράξεις: Α'. Κατά το εαρινό εξάμηνο του ακαδημαϊκού 
έτους 2004-2005 α) δεν δίδαξε τα από το νόμο υπο¬ 
χρεωτικούς προβλεπόμενα ως διδακτέα δύο μαθήματα, 
ήτοι το εργαστήριο με τίτλο «Η χρήση της μεθόδου των 
γνωστικών προκλητών δυναμικών στην ιατροδικαστική» 
και το επιλεγόμενο μάθημα με τίτλο «Εισαγωγή στην 
ιατροδικαστική νευρολογία», με συνέπεια να απωλεσθούν 
για τους φοιτητές τα μαθήματα αυτά και β) απούσια¬ 
σε χωρίς δικαιολογία από τις Γενικές Συνελεύσεις του 
Τμήματος Ψυχολογίας και από τις κοινές συνεδριάσεις 
της Γεν. Συνελεύσεως και του Εκλεκτορικού Σώματος 
που έγιναν στις 16.3.2005, 20.4.2005, 18.5.2005, 15.6.2005 
και 29.6.2005, δηλαδή απούσιασε από όλες, πλην μιας, 
τις συνεδριάσεις του παραπάνω εαρινού εξαμήνου. 
Β' Κατά το χειμερινό εξάμηνο του ακαδημαϊκού έτους 
2005-2006 α) μολονότι κλήθηκε προς τούτο από τη Γραμ- 
ματεία του Τμήματος, δεν κατέθεσε δήλωση εξειδίκευσης 
σχετικά με τα μαθήματα που θα εδίδασκε κατά το εξά¬ 
μηνο αυτό και στη συνέχεια απείχε χωρίς δικαιολογία 
από τα διδακτικά καθήκοντά της κατά το εξάμηνο αυτό 
και β) απούσιασε χωρίς δικαιολογία από τις Γεν. Συνε¬ 
λεύσεις του Τμήματος Ψυχολογίας και από τις κοινές 
συνεδριάσεις της Γ εν. Συνελεύσεως και του Εκλεκτορικού 
Σώματος που έγιναν στις 21.9.2005, 2.11.2005, 23.11.2005, 
7.12.2005 και 14.12.2005, ενώ παραβρέθηκε μόνο στη συ¬ 
νεδρίαση της Γ.Σ. την 22.2.2006. Επιπλέον η εγκαλούμενη 


δεν υπέβαλε τον κατά νόμο απολογισμό δραστηριοτήτων 
για τα παραπάνω εξάμηνα σπουδών. Η εγκαλούμενη συ¬ 
νομολογεί πλήρως όλα τα παραπάνω και τα αποδίδει, 
δικαιολογώντας τη συμπεριφορά της, στο γεγονός ότι, 
κατά τα έτη που προηγήθηκαν της κατά τα παραπάνω 
αποχής της από το Πανεπιστήμιο, είχε δημιουργηθεί 
αρνητικό κλίμα σε βάρος της εντός της Σχολής, όπου 
άλλοι διδάσκοντες αμφισβήτησαν την επιστημονική της 
υπόσταση και το προσωπικό ήθος και κύρος της, ότι η 
κατάσταση αυτή συνέπεσε με το γεγονός της σοβαρής 
ασθένειας της μητέρας της και μοναδικής στενής συγγε¬ 
νούς της, η οποία μετέπειτα απεβίωσε και ότι όλα αυτά 
της προκάλεσαν συναισθηματική φόρτιση που εξελίχθη¬ 
κε σε κατάθλιψη, συνεπεία της οποίας αδρανοποιήθηκε 
και δεν μπορούσε να ανταποκριθεί στις απαιτήσεις της 
καθημερινότητας και της εργασίας της. Η κατάσταση 
της υγείας της εγκαλούμενης προκύπτει και από το 
5116/21.5.2007 πιστοποιητικό της ψυχιάτρου Χριστίνας Λε- 
ωτσάκου του Δρομοκαϊτείου Ψυχιατρικού Νοσοκομείου, 
όπου επισημαίνεται η βελτίωση της συμπτωματολογίας 
και η φαρμακευτική αντιμετώπιση της καταστάσεως της 
υγείας της.Ήδη προέκυψε ότι η τελευταία επανήλθε και 
εκτελεί κανονικά τα διδακτικά και διοικητικά της καθή¬ 
κοντα ως μέλος ΔΕΠ. Από τα παραπάνω κρίνεται ότι η 
εγκαλούμενη μπορούσε τουλάχιστον να ειδοποιήσει τις 
αρμόδιες υπηρεσίες του Πανεπιστημίου σχετικά με την 
κατάσταση που αντιμετώπισε και λαμβάνοντας αναρρω- 
τική άδεια να απουσιάσει δικαιολογημένα. Παρά ταύτα η 
εγκαλούμενη από αδιαφορία και κουφότητα άφησε ανα¬ 
πάντητες τις επανειλημμένες προσκλήσεις του Προέδρου 
του Τμήματος Ψυχολογίας και εξακολούθησε να μην 
εκπληρώνει τα διδακτικά και τα διοικητικά της καθήκοντα 
ως μέλος Δ.Ε.Π. Οι παραπάνω πράξεις της εγκαλούμενης 
συνιστούν, κατά την κρίση του Συμβουλίου, τα πειθαρ¬ 
χικά παραπτώματα της παράβασης καθήκοντος και της 
επίδειξης ραθυμίας και κουφότητας μη συγγνωστής ως 
προς την εκπλήρωση των διδακτικών και διοικητικών της 
υποχρεώσεων ως μέλους ΔΕΠ του Τμήματος Ψυχολογίας 
του Πανεπιστημίου Κρήτης, προβλεπόμενα από τα άρθρα 
326 του ν. 5343/1932 και 1,2 παρ. 2,3 παρ. 2 και 4 παρ. 1 του 
ν. 2530/1997. Για καθένα από τα ανωτέρω παραπτώμα¬ 
τα (υπό στοιχεία Α' και Β', αντιστοίχως) το Συμβούλιο, 
λαμβάνοντας υπόψη τη βαρύτητά τους και τις εν γένει 
συνθήκες τέλεσης αυτών, το βαθμό της υπαιτιότητας 
της εγκαλούμενης εν όψει και της επιδειχθείσας εκ μέ¬ 
ρους της ειλικρινούς μεταμέλειας, καθώς και την αρχή 
της αναλογικότητας (άρθρο 25 παρ. 1 του Συντάγματος), 
κρίνει ότι πρέπει να της επιβληθεί η ποινή του προστίμου 
ίσου με τις αποδοχές ενός μηνός. Και επομένως πρέπει 
να της επιβληθεί συνολική ποινή προστίμου ίσου με τις 
αποδοχές ενός μηνός και 15 ημερών, αποτελούμενη από 
τη πρώτη των ανωτέρω ίσου ύψους ποινών επαυξανόμε¬ 
νη κατά 15 ημέρες από την δεύτερη των ποινών αυτών. 
Μειοψήφησε ως προς το ύψος της ποινής ο Πρόεδρος 
του Συμβουλίου Π.Ν. Φλώρος, ο οποίος έχει τη γνώμη 
ότι λόγω της βαρύτητας των παραπτωμάτων στα οποία 
υπέπεσε η εγκαλούμενη και των συνεπειών τους στους 
φοιτητές και τη λειτουργία του Τ μήματος, πρέπει να της 
επιβληθεί συνολικά για τα παραπάνω παραπτώματα η 
πειθαρχική ποινή της τρίμηνης προσωρινής παύσης. 

Γ ια τους λόγους αυτούς 

Κρίνει την εγκαλούμενη Διονυσία Γ. Βαλλιανάτου λέ¬ 
κτορα του Τμήματος Ψυχολογίας του Πανεπιστημίου 
Κρήτης υπαίτια της τελέσεως των πειθαρχικών παρα¬ 
πτωμάτων που αναφέρονται στο σκεπτικό. 

Επιβάλλει σ’ αυτήν την πειθαρχική ποινή του προστί¬ 
μου ίσου με τις αποδοχές ενός μηνάς και 15 ημερών. 

Κρίθηκε και συντάχθηκε στην Αθήνα στις 21 Μάίου 
2007. 

Ο Πρόεδρος Η Γραμματέας 

Π. Ν. ΦΛΩΡΟΣ ΕΥΑΓΓ. ΚΟΥΜΕΝΤΕΡΗ 

απαγγέλθηκε δε δημόσια στην αίθουσα συνεδριάσεων 
του Συμβουλίου της Επικράτειας στις 25 Ιουνίου 2007. 

Ο Πρόεδρος Η Γ ραμματέας 

Γ. ΑΝΕΜΟΓΙΑΝΝΗΣ ΕΥΑΓΓ. ΚΟΥΜΕΝΤΕΡΗ 

-♦- 

Περίληψη της υπ’ αριθμ. 15/2007 απόφασης του 
Πειθαρχικού Συμβουλίου. 

ΤΟ ΠΕΙΘΑΡΧΙΚΟ ΣΥΜΒΟΥΛΙΟ 

ΤΩΝ ΜΕΛΩΝ ΤΟΥ Δ.Ε.Π. ΤΩΝ Α.Ε.Ι. 

Το Πειθαρχικό Συμβούλιο των μελών του Δ.Ε.Π. 
των Ανωτάτων Εκπαιδευτικών Ιδρυμάτων (άρθρο 2 
ν. 249/1976, άρθρο 79 παρ. 6 ν. 1566/1985 και άρθρο 2 
ν. 2233/1994), αποτελούμενο από τους Γεώργιο Ανεμογι- 
άννη, αντιπρόεδρο του Συμβουλίου της Επικράτειας, ως 
Πρόεδρο (ο Πρόεδρος του Συμβουλίου της Επικράτειας 
και οι αρχαιότεροι Αντιπρόεδροι είχαν κώλυμα), Χρίστο 
Ντάκουρη, Αντιπρόεδρο του Ελεγκτικού Συνεδρίου (ο 
Πρόεδρος του Ελεγκτικού Συνεδρίου και οι αρχαιότεροι 
Αντιπρόεδροι είχαν κώλυμα), Στέφανο Γ αβρά, Αντιπρό¬ 
εδρο του Αρείου Πάγου (ο Πρόεδρος του Αρείου Πάγου 
και οι αρχαιότεροι Αντιπρόεδροι είχαν κώλυμα), Γ εώργιο 
Βενιέρη, Πρύτανη του Οικονομικού Πανεπιστημίου Αθη¬ 
νών (ο Κ. Μουτζούρης, Πρύτανης του Εθνικού Μετσόβι- 
ου Πολυτεχνείου, τακτικό μέλος, είχε κώλυμα) και Δημ. 
Ασημακόπουλο, Αντιπρύτανη οικονομικού προγραμμα¬ 
τισμού και ανάπτυξης του Εθνικού και Καποδιστριακού 
Πανεπιστημίου Αθηνών (ο Γ. Κρεατσάς, Αντιπρύτανης 
ακαδημαϊκών υποθέσεων και προγραμματισμού του 
Εθνικού και Καποδιστριακού Πανεπιστημίου Αθηνών, 
τακτικό μέλος, είχε κώλυμα). 

Συνήλθε σε δημόσια συνεδρίαση στις 4 Ιουνίου 2007, 
ημέρα Δευτέρα και ώρα 17:00, στο κατάστημα του Συμ¬ 
βουλίου της Επικράτειας, με παρούσα την αναπληρωτή 
γραμματέα του Ευαγγελία Κουμεντέρη, Προϊσταμένη 
της Γραμματείας του Α' Τμήματος του Συμβουλίου της 
Επικράτειας (ο Γ ραμματέας του Συμβουλίου Βασίλειος 
Μανωλόπουλος, Προϊστάμενος της Γραμματείας του 
Συμβουλίου της Επικράτειας, είχε κώλυμα). Αντικείμενο 
της συνεδρίασης ήταν η εκδίκαση, μετά την απόφαση 
του 5/2007, της πειθαρχικής αγωγής που έχει ασκηθεί 
από τον Πρύτανη του Εθνικού και Καποδιστριακού Πα¬ 
νεπιστημίου Αθηνών κατά του Αναπληρωτή Καθηγητή 
της Ιατρικής Σχολής του Πανεπιστημίου τούτου Ιωάννη 
Διαμαντή, ο οποίος κλήθηκε νόμιμα και παραστάθηκε 
αυτοπροσώπως και με τον πληρεξούσιο δικηγόρο του 
Ιωάννη Κουζουτζόγλου, που τον διόρισε στο ακροατή¬ 
ριο. Με την προαναφερθείσα απόφαση 5/2007, ο εγκα- 
λούμενος κλήθηκε να απολογηθεί για τα πειθαρχικά 
παραπτώματα που αναγράφονται σ’ αυτή και του έχουν 
αποδοθεί με το από 3.2.2006 παραπεμπτήριο έγγραφο 
του πιο πάνω Πρύτανη. 

Αφού 1. άκουσε α) τον Εισηγητή της υποθέσεως Στέ¬ 
φανο Γ αβρά, Αντιπρόεδρο του Αρείου Πάγου, ο οποίος 
διάβασε την πειθαρχική αγωγή και την απόφαση 5/2007 
του Συμβουλίου τούτου β) τον εγκαλούμενο και τον 
πληρεξούσιο δικηγόρο του, οι οποίοι αντέκρουσαν το 


κατηγορητήριο (βλ. ταυτάριθμο πρακτικό συνεδριάσε- 
ως) και 2. μελέτησε όλα τα στοιχεία. 

Σκέφθηκε κατά το νόμο από τα στοιχεία του φακέλου 
της δικογραφίας και συγκεκριμένα: α) από την προκα¬ 
ταρκτική έρευνα που διενεργήθηκε από τους καθηγητές 
Σωτ. Ράπτη και I. Βέργαδο, κατόπιν του υπ’ αριθμ. 
28/22.11.2005 εγγράφου του Διοικητή του Πανεπιστημι¬ 
ακού Γενικού Νοσοκομείου «ΑΤΤΙΚΟΝ» Ν. Ηλιάδη, το 
πόρισμα της οποίας εκτίθεται στο 35/25.11.2005 έγγρα¬ 
φο αυτών, β) από την ένορκη διοικητική εξέταση (ΕΔΕ) 
των επιθεωρητών των Υπηρεσιών Υγείας και Πρόνοιας 
(Σ.Ε.Υ.Υ.Π.) Θεοδώρου Κοματά και Βάγιας Κτενά, το πό¬ 
ρισμα της οποίας περιλαμβάνεται στην από 19.12.2005 
(αρ. εμπ. 305) έκθεση αυτών, γ) από την ένορκη επίσης 
διοικητική εξέταση (ΕΔΕ) που ενήργησαν κατόπιν της 
από 28.11.2005 εντολής του Πρύτανη του Πανεπιστημίου 
Αθηνών οι καθηγητές Γεώργιος Κρεατσάς, Χρήστος 
Μυλωνόπουλος και Αθανάσιος Δημόπουλος και το από 
26.1.2006 (αρ. 4910) πόρισμα αυτών, δ) από τις ένορκες 
καταθέσεις ενώπιον των τελευταίων τριών καθηγητών, 
των μαρτύρων Νικ. Ηλιάδη (διοικητή του άνω νοσοκο¬ 
μείου), Παν. Παντίδη, (υπεύθυνο ασφαλείας αυτού) των 
καθηγητών Σωτ. Ράπτη και Ιω. Βέργαδου, της Καίτης 
Κονδύλη και από την ανώμοτη εξέταση ενώπιον τους 
του εγκαλούμενου αναπληρωτή καθηγητή Ιωάννη Δια¬ 
μαντή, ε) από τις ένορκες καταθέσεις ενώπιον του Ει¬ 
σηγητή του Πειθαρχικού Συμβουλίου των μαρτύρων 
Θεόδ. Κοματά, Βάγιας Κτενά, Νικ. Ηλιάδη και Μαρουδι- 
άς Διοννυσίου (υποδιευθύντριας διοικητικού του άνω 
νοσοκομείου), στ) από τα απολογητικά υπομνήματα του 
εγκαλούμενου αα) από 16.1.2006 ενώπιον της τριμελούς 
επιτροπής που διενήργησε την ΕΔΕ (ανωτέρω υπό γ'), 
ββ) από 6.6.2006 ενώπιον του Εισηγητή του Πειθαρχικού 
Συμβουλίου και γγ) από 4.6.2007 ενώπιον του τελευταί¬ 
ου (Π.Σ.) και την απολογία του ιδίου κατά την ως άνω 
δημόσια συνεδρίαση του, καθώς και ζ) από όλα ανεξαι¬ 
ρέτως τα έγγραφα της δικογραφίας, προέκυψαν τα 
ακόλουθα: Προκειμένου να χορηγηθεί σε αλλοδαπό 
άδεια παραμονής του στην Ελλάδα απαιτείται και πι¬ 
στοποιητικό υγείας. Προς τούτο, το Υπουργείο Υγείας 
και Κοινωνικής Αλληλεγγύης όρισε ορισμένα νοσοκο¬ 
μεία της χώρας για την εξέταση των αλλοδαπών και 
τη χορήγηση σε αυτούς των σχετικών πιστοποιητικών. 
Μεταξύ των νοσοκομείων αυτών περιλαμβάνεται και το 
Πανεπιστημιακό Γ ενικό Νοσοκομείο Αττικής «ΑΤΤΙΚΟΝ», 
στην Β' Προπαιδευτική Πανεπιστημιακή Κλινική του 
οποίου υπηρετούσε ως αναπληρωτής καθηγητής ο 
εγκαλούμενος Ιωάννης Διαμαντής. Μετά την σχετική 
απόφαση του εν λόγω Υπουργείου ο διοικητής του νο¬ 
σοκομείου συνέστησε επιτροπή, για την ενέργεια των 
εξετάσεων και την παροχή των σχετικών πιστοποιητι¬ 
κών υγείας, από τους ιατρούς Μαρίνα Παρασκευοπού- 
λου, ΧρηστάκηΈλληνα και Κωνσταντίνο Σωτηρόπουλο, 
όρισε δε συντονιστή της Επιτροπής, λόγω του υψηλό¬ 
τερου βαθμού του, τον εγκαλούμενο, ο οποίος προ- 
σφέρθηκε να βοηθήσει το έργο τούτο (εξετάσεως αλ¬ 
λοδαπών) κατόπιν της εκφρασθείσης ευχής του Δ.Σ. 
του νοσοκομείου ότι θα ήταν ευπρόσδεκτη η βοήθεια 
οποιουδήποτε ιατρού. Ορίσθηκαν επίσης και διοικητικοί 
υπάλληλοι του νοσοκομείου για την γραμματειακή υπο¬ 
στήριξη της επιτροπής. Η διαδικασία που ακολουθείτο 
ήταν η εξής: Μετά την προσέλευση του αλλοδαπού στην 
προκαθορισμένη ημέρα και ώρα, υπάλληλος της γραμ¬ 
ματείας καταχώριζε τα στοιχεία του αλλοδαπού σε 
ειδικό βιβλίο πρωτοκόλλου το οποίο είχε δημιουργηθεί 

προς τούτο. Ο αλλοδαπός κατέβαλλε το ποσό των δέκα 
(10) ευρώ, που είχε ορισθεί ως αντίτιμο για τις εξετάσεις, 
και ακολούθως προσερχόταν προς εξέταση στους πα¬ 
ραπάνω ιατρούς, στους οποίους προσκόμιζε το χορη- 
γηθέν αντίγραφο αποδείξεως περί καταβολής του εν 
λόγω ποσού. Μετά την ενέργεια των εξετάσεων, δηλα¬ 
δή την ενέργεια ακτινογραφίας θώρακος και ΜαηΙουχ, 
την κλινική εξέταση του αλλοδαπού από τον ιατρό, τον 
έλεγχο της ακτινογραφίας και την αξιολόγηση του 
ΜαηΙουχ και εφόσον ο αλλοδαπός κρινόταν υγιής, ο 
εξετάσας ιατρός υπέγραφε, προσφραγισμένο συνήθως 
προς αποφυγή απώλειας χρόνου, πιστοποιητικό που 
εδίδετο στον αλλοδαπό, και αντίγραφο κλινικής εξέτα¬ 
σης, που παρέμενε στο νοσοκομείο. Κατά το χρονικό 
διάστημα από τα μέσα Οκτωβρίου έως και τα μέσα 
Νοεμβρίου 2005 προσήλθαν και εξετάσθηκαν 222 αλ¬ 
λοδαποί, κατ’ εξάντληση της προς τούτο δυνατότητας 
του νοσοκομείου και της επιτροπής των ιατρών. Την 
16.11.2005 προσήλθε στο νοσοκομείο ο αλλοδαπός 
ΤΕΒΟΕϋ ΑΒΜΑΝϋΙ, συνοδευόμενος από κάποια κυρία, 
η οποία δήλωσε ότι ήταν δικηγόρος, χωρίς να γνωστο¬ 
ποιήσει το ονοματεπώνυμο της. Αμφότεροι αναζήτησαν 
τον εγκαλούμενο, του οποίου γνώριζαν τον αριθμό κλή- 
σεως του κινητού τηλεφώνου του, διαμαρτυρόμενοι για 
πλαστότητα του πιστοποιητικού υγείας που είχε χορη¬ 
γήσει ο εγκαλούμενος στον πιο πάνω αλλοδαπό. Περί 
του προκληθέντος θορύβου ενημερώθηκε από τον υπεύ¬ 
θυνο ασφαλείας του νοσοκομείου ο διοικητής αυτού 
Νικόλαος Ηλιάδης ο οποίος εξετάστηκε ως μάρτυρας. 
Πριν ο διοικητής προβεί σε οποιαδήποτε ενέργεια προς 
διερεύνηση του προκληθέντος επεισοδίου, προσήλθε 
στο γραφείο του ο εγκαλούμενος, ο οποίος είχε πλη- 
ροφορηθεί τα διαδραματισθέντα και του δήλωσε ότι 
προέβαινε σε εξέταση αλλοδαπών και χορήγηση πιστο¬ 
ποιητικών εκτός της κανονισθείσας παραπάνω διαδι¬ 
κασίας, ότι τηρούσε προς τούτο δικό του βιβλίο, όπου 
καταχώριζε τους αλλοδαπούς στους οποίους χορηγού¬ 
σε τα πιστοποιητικά υγείας, ως και ότι εισέπραττε χρή¬ 
ματα από αυτούς. Ο ίδιος στο απολογητικό του υπο¬ 
μνήματα, καθώς και στην προφορικώς δοθείσα ενώπιον 
του Πειθαρχικού Συμβουλίου, κατά την ως άνω δημόσια 
συνεδρίασή του, απολογία του, αποδέχεται ταύτα, επι¬ 
καλούμενος προς δικαιολόγηση των ενεργειών του αν¬ 
θρωπιστικούς και επιστημονικούς λόγους. Ισχυρίζεται 
δηλαδή ότι χορηγούσε πιστοποιητικά προς εξυπηρέτη¬ 
ση των προσερχόμενων στο νοσοκομείο σε μεγάλο 
αριθμό αλλοδαπών, οι οποίοι δεν θα μπορούσαν να 
εξυπηρετηθούν με την νόμιμη διαδικασία, γι αυτό και 
αποφάσισε, ως συντονιστής, την παράκαμψη αυτής. 
Ισχυρίζεται επίσης ότι δεν ήταν αναγκαίο, προς διάγνω¬ 
ση της υπάρξεως ή μη ενεργού φυματιώσεως στους 
προσερχόμενους, η εξέταση Μαπίουχ, αφού τούτο ήταν 
δυνατόν να διαγνωσθεί από τον ίδιο, όπως και πράγ¬ 
ματι γινόταν, με την κλινική εξέταση του προσερχόμε- 
νου και την προσκομιζόμενη και από δημόσιο νοσοκο¬ 
μείο ενεργηθείσα πρόσφατη ακτινογραφία θώρακα. 
Τέλος ισχυρίστηκε, ότι τα εισπραττόμενα από τον ίδιο 
χρηματικά ποσά, ανελθόντα κατ’ αυτόν στο συνολικό 
ποσό των 14.500 ευρώ για το χρονικό διάστημα από τα 
μέσα Οκτωβρίου έως τα μέσα Νοεμβρίου 2005, τα εφύ- 
λασσε σε ασφαλές μέρος στο γραφείο του για να τα 
αποδώσει στο νοσοκομείο όταν θα τελείωνε η χρονική 
περίοδος η οποία είχε ορισθεί για την εν λόγω διαδι¬ 
κασία, δηλαδή την 31.12.2005. Αυτά όμως που προβάλλει 
ο εγκαλούμενος δεν κρίνονται πειστικά, ενόψει των 


όσων ανωτέρω προέκυψαν, τα οποία είναι αντίθετα με 
τους ισχυρισμούς του. Μετά την από 19.12.2005 (με αρ. 
εμπ. 305) έκθεση των άνω επιθεωρητών Θεόδωρου Κο- 
ματά και Βάγιας Κτενά προς το Διοικητή του νοσοκο¬ 
μείου «ΑΤΤΙΚΟΝ», ο τελευταίος (Νικ. Ηλιάδης) εξέδωσε 
την 393/2005 (με αρ. 26908/28.12.2005) απόφαση, με την 
οποία «λαμβάνοντας υπόψη το γεγονός ότι ο Αππαπάι 
ΤθγοΙΝ προσήλθε στο νοσοκομείο αναζητώντας τον ια¬ 
τρό I. Διαμαντή προκειμένου να διευθετήσει εκκρεμό¬ 
τητες του σχετικά με εκδοθέν πιστοποιητικό, όπως και 
επίσης την πρόθεση του να δηλώσει εγγράφως συγκε¬ 
κριμένα στοιχεία για την υπόθεση», όρισε επιτροπή 
αποτελούμενα από τους: 1) Θεοδώρα Φαρουτζή, διεθύ- 
ντρια ΔΟΥ, 2) Μαρία Τσικαλουδάκη, υπεύθυνη κοινωνική 
λειτουργός, 3) Νικ. Χρήστη, κοινωνικό λειτουργό, 4) Μα¬ 
ρίνα Νικήτα, υπάλληλο ταμείου και 5) Παναγιώτη Παυ¬ 
λίδη, επόπτη ασφαλείας, «όπως μεριμνήσουν να κατα¬ 
θέσει αυτός εγγράφως και ενυπογράφως τις απόψεις 
του». Την ίδια ημέρα (28.12.2005) προσήλθε πράγματι 
ενώπιον τους και έδωσε εγγράφως ενυπόγραφη κατά¬ 
θεση (η οποία υπογράφεται και από αυτούς ως μάρτυ¬ 
ρες) ο εν λόγω Αππαπάι ΤθγοΙΝ, ο οποίος εκθέτει σχετι- 
κώς ότι επισκέφθηκε τον εγκαλούμενο όχι στο 
νοσοκομείο, αλλά ιδιωτικώς σε γραφείο του επί της 
οδού Αχαρνών, όπου ανέμενε αυτόν προς χορήγηση 
πιστοποιητικού υγείας ικανός αριθμός άλλων αλλοδα¬ 
πών. Ότι δεν υπεβλήθη σε οποιαδήποτε εξέταση από 
τον εγκαλούμενο, αλλά του ζητήθηκε μόνον να προσκο¬ 
μίσει μια φωτογραφία και να καταβάλει ποσό 150 ευρώ. 
Όταν δε έπραξε ταύτα, ο εγκαλούμενος του χορήγησε 
πιστοποιητικό σε έντυπο, το οποίο, όπως προέκυψε, ο 
ίδιος ο εγκαλούμενος είχε προμηθευθεί, προσφραγι- 
σμένο, από το νοσοκομείο. Ο αναφερόμενος Αππαηόί 
ΤθγοΙΝ εξαφανίσθηκε έκτοτε (όπως αναφέρει και ο εγκα- 
λούμενος στο από 4.6.2007 υπόμνημά του) και ως εκ 
τούτου - προδήλως - δεν κατέστη δυνατή η εξέτασή 
του στα πλαίσια των άνω ΕΔΕ, αλλά και από τον ειση¬ 
γητή. Είναι βέβαιο όμως ότι αυτός εξετάσθηκε από τον 
εγκαλούμενο εκτός διαδικασίας (όπως και ο ίδιος ομο¬ 
λογεί στο άνω υπόμνημα του). Ευρίσκεται δε στη δικο¬ 
γραφία η επίμαχη ιατρική βεβαίωση (με αρ. 1717/31.10.2005), 
που φέρει τη σφραγίδα και τα μη αμφισβητούμενη υπο¬ 
γραφή του εγκαλουμένου. Το όνομα μάλιστα αυτού 
(αλλοδαπού) είναι καταχωρημένο με τον ίδιο αριθμό 
(1717) στη σελίδα 34 του τηρούμενου από τον εγκαλού- 
μενο «βιβλίο επίσκεψης ασθενών», που επίσης βρίσκεται 
στη δικογραφία. Περαιτέρω προέκυψε ότι ο εγκαλού- 
μενος δεν ενημέρωσε κανέναν, δηλαδή ούτε την διοί¬ 
κηση του νοσοκομείου, ούτε τους συναδέλφους του, 
περί της παρακάμψεως από αυτόν της ορισθείσης δι¬ 
αδικασίας χορηγήσεως πιστοποιητικών, καταχώρισε δε 
στο δικό του βιβλίο, που τηρούσε για δική του χρήση 
και προφανώς για να γνωρίζει τι ακριβώς είχε πράξει 
στην περίπτωση που εδημιουργείτο ζήτημα, όπως και 
δημιουργήθηκε, την χορήγηση πιστοποιητικών σε 1.800 
περίπου αλλοδαπούς. Ως προκύπτει εκ του συνόλου 
των αποδεικτικών μέσων, ήταν πρακτικώς αδύνατη, ενό¬ 
ψει και των λοιπών καθηκόντων του εγκαλουμένου, η 
κλινική εξέταση του εν λόγω αριθμού αλλοδαπών εντός 
του άνω περιορισμένου χρονικού διαστήματος, αφού 
μάλιστα κατά το μεγαλύτερο μέχρι τέλους Δεκεμβρίου 
2005 διάστημα δεν κατέστη δυνατή η εξέταση από τους 
λοιπούς τρεις συναδέλφους του περισσοτέρων από 222 
αλλοδαπών. Πλέον δε τούτων, η προσέλευση τόσο με¬ 
γάλου αριθμού αλλοδαπών (1800) προς εξέταση στο 

νοσοκομείο θα γινόταν αντιληπτή από τους εκεί εργα¬ 
ζομένους (ιατρούς και διοικητικό προσωπικό), πράγμα 
όμως που δεν συνέβη. Όσον αφορά την είσπραξη από 
τον εγκαλούμενο χρημάτων από τους αλλοδαπούς 
στους οποίους χορήγησε πιστοποιητικά υγείας και την 
μη απόδοση των χρημάτων στο νοσοκομείο, πρέπει να 
λεχθούν τα εξής: Ο ίδιος δεν προσβάλλει στο άνω απο¬ 
λογητικό του υπόμνημα ως ψευδή την έγγραφη κατά¬ 
θεση του ρηθέντος αλλοδαπού, αλλά ισχυρίζεται ότι 
αυτή «δόθηκε υπό αδιευκρίνιστες συνθήκες στο νοσο¬ 
κομείο» (οι οποίες όμως διευκρινίζονται στην ανωτέρω 
393/2005 απόφαση του Διοικητή αυτού) και ότι «δεν 
κατέστη δυνατόν να ανευρεθεί για να δώσει εξηγήσεις 
για όσα σε βάρος του είπε». Επικαλείται δε προς επίρ- 
ρωση των ισχυρισμών του το γεγονός ότι αυτός δεν 
διατηρεί ιδιωτικό ιατρείο. Όμως ο εν λόγω αλλοδαπός 
δεν ομιλεί στην κατάθεσή του για επίσκεψή του σε 
οργανωμένο ιατρείο του εγκαλουμένου αλλά σε γρα¬ 
φείο του επί της οδού Αχαρνών. Αν τα πράγματα είχαν 
λάβει χώρα όπως αυτός ισχυρίζεται, πλέον του αναξι¬ 
οπρεπούς της συμπεριφοράς ως προς τον τρόπο εί¬ 
σπραξης των χρημάτων, δηλαδή της είσπραξης από 
αναπληρωτή καθηγητή Πανεπιστημίου, χέρι με χέρι, του 
ευτελούς ποσού των 10 ευρώ από κάθε προσερχόμενο 
και μάλιστα χωρίς την χορήγηση απόδειξης, τίποτε δεν 
θα εμπόδιζε αυτόν να καταθέτει καθημερινώς ή έστω 
κάθε εβδομάδα τα εισπραττόμενα στην εδρεύουσα στο 
ίδιο κτίριο του νοσοκομείου αρμόδια διοικητική υπηρε¬ 
σία τούτου. Άλλωστε ο ίδιος, σε σχετικές ερωτήσεις 
των διενεργούντων την ΕΔΕ καθηγητών Σωτ. Ράπτη και 
Ιω. Βέργαδου «παραδέχθηκε τα σφάλματα του» και απά¬ 
ντησε «τώρα έγινε, τι να κάνουμε, ήταν μια ασυγχώρη¬ 
τη βλακεία μου» (βλ. το ανωτέρω με αρ. πρ. 35/25.11.2005 
έγγραφο). Τα εισπραχθέντα, όσα δηλαδή αυτός δήλω¬ 
σε ότι εισέπραξε, κατέθεσε ο εγκαλούμενος, μετά την 
αποκάλυψη της άνω δραστηριότητας του, υπέρ του 
νοσοκομείου στο Ταμείο Παρακαταθηκών και Δανείων, 
λόγω άρνησης του διοικητή του να δεχθεί την καταβο¬ 
λή σε μετρητά στο νοσοκομείο. Η αποκάλυψη της δρα¬ 
στηριότητας αυτής του εγκαλουμένου δημιούργησε 
προβλήματα τόσο στην λειτουργία των διοικητικών 
υπηρεσιών, στις οποίες προσκομίζονταν τα φερόμενα 
ως εκδοθέντα πιστοποιητικά υγείας αλλοδαπών από το 
άνω νοσοκομείο, όσο και στις διοικητικές υπηρεσίες 
του τελευταίου, διότι οι μεν πρώτες, που δεν ήσαν βέ¬ 
βαιες περί του κύρους των προσκομιζόμενων πιστοποι¬ 
ητικών, αναγκάσθηκαν να απευθύνουν σχετικά ερωτή¬ 
ματα προς το νοσοκομείο και να καθυστερούν την 
έκδοση των αδειών που ζητούσαν οι αλλοδαποί, το δε 
δεύτερο, εκτός από την επελθούσα μείωση του κύρους 
και της αξιοπιστίας του, αναγκάσθηκε να προβαίνει 
στον έλεγχο της κάθε περίπτωσης, με αποτέλεσμα την 
άνευ ανάγκης απασχόληση του προσωπικού του. Από 
όλα τα παραπάνω αποδεικτικά στοιχεία αποδεικνύεται 
πλήρως, κατά την κρίση του Πειθαρχικού Συμβουλίου, 
ότι ο εγκαλούμενος καθηγητής ετέλεσε τα αποδιδόμε¬ 
να σ’ αυτόν πειθαρχικά παραπτώματα, ήτοι: αυτός, ως 
ιατρός του νοσοκομείου «ΑΤΤΙΚΟΝ», το οποίο είχε ορι¬ 
στεί αρμοδίως για την εξέταση αλλοδαπών και τη χο¬ 
ρήγηση σ’ αυτούς σχετικών πιστοποιητικών, κατά τη 
χρονική περίοδο από τα μέσα Οκτωβρίου έως τέλος 
Δεκεμβρίου 2005 εξέδωσε περίπου 1800 πιστοποιητικά 


υγείας σε αλλοδαπούς παρακάμπτοντας τη διαδικασία 
που ακολουθείτο από το νοσοκομείο τούτο. Τα πιστο¬ 
ποιητικά αυτά έφεραν τη σφραγίδα και το λογότυπο 
του νοσοκομείου, εκτός του βιβλίου πρωτοκόλλου που 
ετηρείτο για τους κανονικώς εξεταζόμενους αλλοδα¬ 
πούς. Συγκεκριμένα ο εγκαλούμενος: α) τηρούσε ανε¬ 
πίσημα για δική του χρήση βιβλίο, δηλαδή δεύτερο 
(ανεπίσημο) πρωτόκολλο, στο οποίο καταχώρισε συνο¬ 
λικά περίπου 1800 αλλοδαπούς, τους οποίους εξέτασε 
ο ίδιος, εκτός διαδικασίας, ιδιωτικώς σε γραφείο του 
επί της οδού Αχαρνών, χωρίς γνώση, συναίνεση ή έγκρι¬ 
ση του διοικητή του νοσοκομείου ή των συναδέλφων 
του ιατρών μελών της ορισθείσας προς τούτο επιτρο¬ 
πής του νοσοκομείου, ή άλλης αρμόδιας αρχής, β) ει- 
σέπραττε ο ίδιος χρήματα χέρι με χέρι από τους προς 
εξέταση αλλοδαπούς χωρίς να χορηγεί απόδειξη και 
δεν απέδιδε τα χρήματα στο νοσοκομείο, όσα δε ο 
ίδιος δήλωσε ότι εισέπραξε (14.500 ευρώ) κατέθεσε μετά 
την αποκάλυψη της άνω δραστηριότητας του στο Τα¬ 
μείο Παρακαταθηκών και Δανείων υπέρ του νοσοκομεί¬ 
ου, λόγω άρνησης του διοικητή αυτού να δεχθεί την 
καταβολή σε μετρητά. Εντεύθεν δεν μπορεί να γίνει 
λόγος περί ειλικρινούς μετάνοιας αυτού και περί επιδί¬ 
ωξής του να άρει ή να μειώσει τις συνέπειες των πρά¬ 
ξεων του, γ) είχε στη διάθεση του προσφραγισμένες 
βεβαιώσεις του νοσοκομείου, εν αγνοία της διοίκησης 
αυτού και της άνω επιτροπής, τις οποίες χορηγούσε 
στους αλλοδαπούς, χωρίς να ενεργεί την εξέταση 
ΜαπΙουχ, δ) η αποκάλυψη της άνω δραστηριότητας του 
δημιούργησε προβλήματα στη λειτουργία των διοικη¬ 
τικών υπηρεσιών του νοσοκομείου, διότι αυτές αναγκά¬ 
σθηκαν να προβαίνουν στον έλεγχο κάθε περίπτωσης 
και να καθυστερούν την έκδοση αδειών σε αλλοδαπούς, 
με αποτέλεσμα τη μείωση του κύρους και της αξιοπι¬ 
στίας του νοσοκομείου. Οι αναφερόμενες πράξεις του 
εγκαλουμένου δεν προσήκουν σε πανεπιστημιακό λει¬ 
τουργό, θίγουν την αξιοπρέπεια του και πλήττουν το 
κύρος του πανεπιστημιακού ιδρύματος στο οποίο ανή¬ 
κει, συνιστούν δε πειθαρχικά παραπτώματα, τα οποία 
προβλέπονται από το άρθρο 326 του ν. 5343/1932. Στην 
προκειμένη υπόθεση το Συμβούλιο, λαμβάνοντας υπόψη 
τη βαρύτητα των πιο πάνω πειθαρχικών αδικημάτων 
του εγκαλουμένου, το βαθμό της υπαιτιότητας και τις 
συνθήκες τέλεσης των αδικημάτων αυτών, καθώς και 
τα εν γένει στοιχεία του σχηματισθέντος πειθαρχικού 
φακέλου και την αρχή της αναλογικότητας (άρθρο 25 
παρ. 1 του Συντάγματος), κρίνει ότι η προσήκουσα ποι¬ 
νή που πρέπει να του επιβληθεί είναι εκείνη της οριστι¬ 
κής απόλυσης. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Κρίνει τον εγκαλούμενο Ιωάννη Διαμαντή, Αναπληρω¬ 
τή Καθηγητή της Ιατρικής Σχολής του Πανεπιστημίου 
Αθηνών, υπαίτιο τέλεσης των αναφερόμενων στο σκε¬ 
πτικό πειθαρχικών παραπτωμάτων, και 

Επιβάλλει σ’ αυτόν την πειθαρχική ποινή της οριστικής 
απόλυσης. 

Κρίθηκε και αποφασίσθηκε στην Αθήνα στις 4 Ιουνίου 
2007, απαγγέλθηκε δε δημόσια στην αίθουσα συνεδρι¬ 
άσεων του Συμβουλίου της Επικράτειας στις 25 Ιουνίου 
2007. 

Ο Πρόεδρος Η Γραμματέας 

Γ. ΑΝΕΜΟΓΙΑΝΝΗΣ Ε. ΚΟΥΜΕΝΤΕΡΗ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐίρ://νννννν·θΐ.(]Γ - ί-πΐίίΙ: »Εί)ίη35ΐ?ι·.θί@6ΐ.ί|Γ 




